## La Generalitat subscriu dos convenis de reciprocitat amb universitats per a percebre el complement de carrera administrativa

*** Els dos convenis, amb duració de quatre anys, facilitaran la mobilitat interadministrativa**

El Ple del Consell ha autoritzat la subscripció de dos convenis de reciprocitat entre la Conselleria de Justícia i Administració Pública i la Universitat Politècnica de València (UPV), d’una banda, i la Universitat d’Alacant (UA), d’altra banda, per a la percepció del complement de carrera administrativa del personal de les dos entitats signatàries.

L’objecte del conveni implica adoptar les mesures necessàries perquè quan el personal de l’Administració passe a exercir o ocupar llocs de treball en una d’estes universitats, o viceversa, perceba el complement de carrera professional que tinguera reconegut en la seua administració d’origen.

El personal funcionari de carrera tant de la Universitat Politècnica de València com de la Universitat d’Alacant que obtinga destinació en l’Administració de la Generalitat i viceversa, a través dels procediments de mobilitat interadministrativa, haurà d’aportar un certificat en el qual conste la situació administrativa en què es troba la persona interessada respecte de la seua administració d’origen, grau de carrera professional, temps de servici reconegut per l’administració d’origen, així com els mèrits tinguts en compte per a l’enquadrament inicial i per a la seua progressió.

Este marc de col·laboració facilita la reciprocitat quant a la meritació i percepció del complement de carrera professional, de manera que la mobilitat interadministrativa no supose una minoració de les retribucions que es van percebent. Els dos convenis tindran una duració de quatre anys.

Fecha: 05/08/2025